"Рашәарамза анҵәамҭаз ашәҟәқәа ҳадкылара ҳалагоит, нанҳәа 25-нӡа аҵараиурҭа иҭаларц зҭаху зегьы аамҭа рымоуп. Сынтәа шәҩык инареиҳаны иҳадаҳкылартә еиԥш аҭагылазаашьа ҳамоуп, ачысҟаҵаҩцәа, ахааҟаҵаҩцәа, аофициантцәа, ахәаахәҭыҩцәа – абараҭ ахырхарҭала аҵара роурц зҭаху зегьы ааирц рылшоит. Аколлеџь иҭало иарҭоит ахимиеи Аԥсны аҭоурыхи. Европа-аԥсуа чысҟаҵаҩцәа рфакультет аҿы зҵара хзыркәшаз еиҳарак аҷкәынцәа ракәын. Дара аԥышәараҿы рхы бзианы иаадырԥшит, ачыс рнапаҿы ишааиуа убаратәы иҟоуп, ирҳәогьы иашазар ҟалап, ахацәа афатә иаҳа ихааны иҟарҵоит ҳәа. Аушьҭымҭацәа ракәзар, рҵара анхдыркәшо досу рдипломтә усумҭа иаҵанакуа ачыс ҟарҵоит, аԥышәараҿы уи шыҟаиҵаз, шаҟа мааҭ ицәагаз, шаҟа ҳәа иҭииуа азгәаҭаны иӡыригароуп", - ҳәа еиҭеиҳәеит Мышәба.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.